               COMISIA EUROPEANĂ
            Bruxelles, 4.10.2018
            COM(2018) 669 final
            2018/0340(NLE)
            Propunere de
            DECIZIE A CONSILIULUI
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv cea de a treia tranșă pentru exercițiul 2018

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Propunerea se referă la un proiect de decizie a Consiliului privind a treia tranșă
                     a contribuțiilor financiare la Fondul european de dezvoltare (FED) care trebuie plătite de statele membre în 2018.

                  Cel de al 11-lea FED și alte fonduri FED care sunt încă deschise (și anume, cel de al 8-lea, al 9-lea și al 10-lea FED) sunt gestionate în conformitate cu următorul set de norme:

                  - Actualul Acord de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte („Acordul de parteneriat ACP-UE”), astfel cum a fost modificat ultima dată
                     1
                  ;

                  - Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                     2
                   („Acordul intern privind cel de al 11-lea FED”);

                  - Regulamentul (UE) 2015/323 al Consiliului privind regulamentul financiar aplicabil
                     celui de al 11-lea Fond european de dezvoltare
                     3
                   („Regulamentul financiar aplicabil celui
                     de al 11-lea FED”).

                  Documentele menționate mai sus conțin angajamentele multianuale asumate de statele membre pentru a sprijini financiar trezoreria FED. Regulamentul financiar aplicabil celui de al 11-lea FED prevede că statele membre furnizează cu regularitate contribuții la trezoreria FED, conform unor angajamente financiare prestabilite. Contribuțiile efectuate cu regularitate sunt solicitate prin decizii tehnice ale Consiliului, care reflectă execuția angajamentelor financiare decise anterior.

                  Prin urmare, unele rubrici din expunerea de motive nu sunt aplicabile cererilor de contribuții regulate, precum prezenta cerere.

               •Coerența cu dispozițiile existente în domeniul de politică vizat

                  A se vedea punctul 1. Temeiurile și obiectivele propunerii

               •Coerența cu alte politici ale Uniunii

                  A se vedea punctul 1. Temeiurile și obiectivele propunerii

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

                  Articolul 7 din acordul intern
                     4
                  ; contribuțiile statelor membre la cel de al 11-lea FED trebuie aprobate printr-o decizie a Consiliului adoptată prin majoritate calificată.

                  În conformitate cu articolul 21 alineatul (7) din Regulamentul financiar aplicabil celui de al 11-lea FED, se precizează separat suma gestionată de Comisie și suma gestionată de Banca Europeană de Investiții (BEI).

                  În conformitate cu articolul 52 din Regulamentul financiar aplicabil celui de al 11-lea FED, BEI a transmis Comisiei previziunile sale actualizate cu privire la angajamentele și plățile aferente instrumentelor a căror gestiune este asigurată de aceasta.

                  În conformitate cu articolul 22 alineatul (1) din Regulamentul financiar aplicabil celui de
                     al 11-lea FED, solicitările de contribuții utilizează mai întâi, succesiv, sumele disponibile din FED-urile anterioare. În ceea ce privește Comisia, toate sumele din FED-urile anterioare au fost epuizate. Prin urmare, solicitările de contribuții care fac obiectul prezentei propuneri vizează sume din cadrul celui de al 11-lea FED.

                  În conformitate cu articolul 21 alineatul (5) din Regulamentul financiar aplicabil celui de
                     al 11-lea FED, Consiliul hotărăște cu privire la prezenta propunere în termen de cel mult
                     21 de zile calendaristice de la prezentarea propunerii Comisiei.

                  La articolul 23 alineatul (1) din Regulamentul financiar aplicabil celui de al 11-lea FED se prevede că statul membru care nu plătește tranșa din contribuție până la termenul stabilit va fi obligat să plătească o dobândă pentru suma neplătită; procedurile privind plata dobânzii sunt stabilite la același articol.

               •Subsidiaritatea (în cazul competențelor neexclusive)

                  A se vedea punctul 1. Temeiurile și obiectivele propunerii

               •Proporționalitatea

                  A se vedea punctul 1. Temeiurile și obiectivele propunerii

               •Alegerea instrumentului

                  A se vedea punctul 1. Temeiurile și obiectivele propunerii

               2018/0340 (NLE)

               Propunere de

               DECIZIE A CONSILIULUI

               privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv cea de a treia tranșă pentru exercițiul 2018

               CONSILIUL UNIUNII EUROPENE,

               având în vedere Tratatul privind Uniunea Europeană și Tratatul privind funcționarea
                  Uniunii Europene,

               având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                  5
                („acordul intern”), în special articolul 7 alineatul (2),

               având în vedere Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare („Regulamentul financiar aplicabil celui de al 11-lea FED”)
                  6
               , în special articolul 21 alineatul (5),

               având în vedere propunerea Comisiei Europene,

               întrucât:

               (1)În conformitate cu procedura stabilită la articolul 21 alineatul (5) din
                  Regulamentul financiar aplicabil celui de al 11-lea FED, Comisia prezintă, până la
                  10 octombrie 2018, o propunere care precizează (a) suma aferentă celei de a treia tranșe a contribuției pentru exercițiul 2018 și (b) suma anuală revizuită a contribuției pentru exercițiul 2018, în cazurile în care suma prevăzută inițial nu corespunde necesităților efective.

               (2)În conformitate cu articolul 52 din Regulamentul financiar aplicabil celui de al
                  11-lea FED, Banca Europeană de Investiții a transmis Comisiei previziunile sale actualizate cu privire la angajamentele și plățile aferente instrumentelor a căror gestiune este asigurată de aceasta.

               (3)Articolul 22 alineatul (1) din Regulamentul financiar aplicabil celui de al 11-lea FED prevede că solicitările de contribuții utilizează mai întâi sumele stabilite pentru
                  FED-urile anterioare. Prin urmare, ar trebui să se lanseze o solicitare de fonduri în cadrul celui de al 11-lea FED în cazul Comisiei Europene.

               (4)Prin Decizia (UE) 2018/965, Consiliul a adoptat, la 9 iulie 2018, la propunerea Comisiei Europene, decizia de stabilire a sumei anuale aferente contribuțiilor statelor membre la FED pentru exercițiul 2018, care este de 4 250 000 000 EUR în cazul Comisiei Europene și de 250 000 000 EUR în cazul Băncii Europene de Investiții
                  7
               .

               ADOPTĂ PREZENTA DECIZIE:

               Articolul 1

               Contribuțiile individuale la Fondul european de dezvoltare pe care statele membre trebuie
                  să le plătească Comisiei Europene și Băncii Europene de Investiții în cadrul celei de
                  a treia tranșe pentru exercițiul 2018 sunt indicate în tabelul din anexa la prezenta decizie.

               Articolul 2

               Prezenta decizie se adresează statelor membre.

               Adoptată la Bruxelles,

                     Pentru Consiliu,

                     Președintele

                     (1)

                        JO L 317, 15.12.2000, p. 3.

                     (2)

                        JO L 210, 6.8.2013, p. 1.

                     (3)

                        JO L 58, 3.3.2015, p. 17-38.

                     (4)

                        Se aplică Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene.

                     (5)

                        JO L 210, 6.8.2013, p. 1.

                     (6)

                        JO L 58, 3.3.2015, p. 17-38.

                     (7)

                        JO L 172, 9.7.2018, p. 4-5.

    ---documentbreak---

               COMISIA EUROPEANĂ
            Bruxelles, 4.10.2018
            COM(2018) 669 final
            ANEXĂ
            Propunere de
            DECIZIE A CONSILIULUI
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv cea de a treia tranșă pentru exercițiul 2018

               ANEXĂ

                        STATE MEMBRE

                        Cheie Al 10-lea FED (%)

                        Cheie Al 11-lea FED (%)

                        A 3-a tranșă 2018 (EUR)

                        Total

                        Comisia

                        BEI

                        Al 11-lea FED

                        Al 10-lea FED

                        BELGIA

                        3,53

                        3,24927

                        29 243 430,00

                        0,00

                        29 243 430,00

                        BULGARIA

                        0,14

                        0,21853

                        1 966 770,00

                        0,00

                        1 966 770,00

                        REPUBLICA CEHĂ

                        0,51

                        0,79745

                        7 177 050,00

                        0,00

                        7 177 050,00

                        DANEMARCA

                        2,00

                        1,98045

                        17 824 050,00

                        0,00

                        17 824 050,00

                        GERMANIA

                        20,50

                        20,57980

                        185 218 200,00

                        0,00

                        185 218 200,00

                        ESTONIA

                        0,05

                        0,08635

                        777 150,00

                        0,00

                        777 150,00

                        IRLANDA

                        0,91

                        0,94006

                        8 460 540,00

                        0,00

                        8 460 540,00

                        GRECIA

                        1,47

                        1,50735

                        13 566 150,00

                        0,00

                        13 566 150,00

                        SPANIA

                        7,85

                        7,93248

                        71 392 320,00

                        0,00

                        71 392 320,00

                        FRANȚA

                        19,55

                        17,81269

                        160 314 210,00

                        0,00

                        160 314 210,00

                        CROAȚIA

                        0,00

                        0,22518

                        2 026 620,00

                        0,00

                        2 026 620,00

                        ITALIA

                        12,86

                        12,53009

                        112 770 810,00

                        0,00

                        112 770 810,00

                        CIPRU

                        0,09

                        0,11162

                        1 004 580,00

                        0,00

                        1 004 580,00

                        LETONIA

                        0,07

                        0,11612

                        1 045 080,00

                        0,00

                        1 045 080,00

                        LITUANIA

                        0,12

                        0,18077

                        1 626 930,00

                        0,00

                        1 626 930,00

                        LUXEMBURG

                        0,27

                        0,25509

                        2 295 810,00

                        0,00

                        2 295 810,00

                        UNGARIA

                        0,55

                        0,61456

                        5 531 040,00

                        0,00

                        5 531 040,00

                        MALTA

                        0,03

                        0,03801

                        342 090,00

                        0,00

                        342 090,00

                        ȚĂRILE DE JOS

                        4,85

                        4,77678

                        42 991 020,00

                        0,00

                        42 991 020,00

                        AUSTRIA

                        2,41

                        2,39757

                        21 578 130,00

                        0,00

                        21 578 130,00

                        POLONIA

                        1,30

                        2,00734

                        18 066 060,00

                        0,00

                        18 066 060,00

                        PORTUGALIA

                        1,15

                        1,19679

                        10 771 110,00

                        0,00

                        10 771 110,00

                        ROMÂNIA

                        0,37

                        0,71815

                        6 463 350,00

                        0,00

                        6 463 350,00

                        SLOVENIA

                        0,18

                        0,22452

                        2 020 680,00

                        0,00

                        2 020 680,00

                        SLOVACIA

                        0,21

                        0,37616

                        3 385 440,00

                        0,00

                        3 385 440,00

                        FINLANDA

                        1,47

                        1,50909

                        13 581 810,00

                        0,00

                        13 581 810,00

                        SUEDIA

                        2,74

                        2,93911

                        26 451 990,00

                        0,00

                        26 451 990,00

                        REGATUL UNIT

                        14,82

                        14,67862

                        132 107 580,00

                        0,00

                        132 107 580,00

                        TOTAL UE-28

                        100,00

                        100,00

                        900 000 000,00

                        0,00

                        900 000 000,00


               COMISIA EUROPEANĂ
            Bruxelles, 12.10.2018
            COM(2018) 682 final
            2018/0351(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei IX (Servicii financiare) la Acordul privind SEE(Omnibus II)
            (Text cu relevanță pentru SEE)

               EXPUNERE DE MOTIVE

               1.CONTEXT

               •Motivele și obiectivele propunerii

               Proiectul de decizie a Comitetului mixt al SEE (atașat la propunerea de decizie a Consiliului) vizează modificarea anexei IX (Servicii financiare) la Acordul privind SEE în vederea încorporării Directivei 2014/51/UE în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe)
                  1
               .

               Adaptările care figurează în proiectul atașat de decizie a Comitetului mixt al SEE depășesc ceea ce se poate considera a fi simple adaptări tehnice în sensul Regulamentului nr. 2894/94 al Consiliului. Prin urmare, poziția Uniunii trebuie să fie stabilită de Consiliu.

               •Coerența cu dispozițiile existente în domeniul de politică vizat

               Proiectul atașat de decizie a Comitetului mixt al SEE extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică ale Uniunii

               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord, care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temei juridic

               Actele legislative care trebuie încorporate în Acordul privind SEE se întemeiază pe articolele 50, 53, 62 și 114 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE
                  2
                prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               SEAE, în cooperare cu serviciile Comisiei, prezintă proiectul de decizie a Comitetului mixt al SEE în vederea adoptării acestuia de către Consiliu ca poziție a Uniunii. SEAE speră să poată prezenta acest document în cel mai scurt timp posibil în cadrul Comitetului mixt al SEE.

               •Subsidiaritate (pentru competență neexclusivă)

               Propunerea respectă principiul subsidiarității din motivul expus mai jos.

               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

                  Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European, care confirmă abordarea adoptată.

               •Proporționalitate

                  În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

               În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, acesta ia decizii în cazurile prevăzute de Acordul privind SEE.

               3.REZULTATELE EVALUĂRILOR EX POST, ALE CONSULTĂRII PĂRȚILOR INTERESATE ȘI ALE EVALUĂRILOR IMPACTULUI

               Nu se aplică.

               4.IMPLICAȚIILE BUDGETARE

                  Nu există implicații bugetare preconizate ca urmare a încorporării actelor menționate anterior în Acordul privind SEE.

               5.ALTE ELEMENTE

               Nu se aplică.

               2018/0351 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE cu privire la o modificare a
                  anexei IX (Servicii financiare) la Acordul privind SEE

                  (Omnibus II)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 50, 53, 62 și 114, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  4
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa IX la Acordul privind SEE, care conține dispoziții referitoare la serviciile financiare.

               (3)Directiva 2014/51/UE a Parlamentului European și a Consiliului
                  5
                trebuie încorporată în Acordul privind SEE.

               (4)Prin urmare, anexa IX la Acordul privind SEE ar trebui modificată în mod corespunzător.

               (5)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a anexei IX (Servicii financiare) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        Directiva 2014/51/UE a Parlamentului European și a Consiliului din 16 aprilie 2014 de modificare a Directivelor 2003/71/CE și 2009/138/CE și a Regulamentelor (CE) nr. 1060/2009, (UE) nr. 1094/2010 și (UE) nr. 1095/2010 în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe), JO L 153, 22.5.2014, p. 1.

                     (2)

                        JO L 305, 30.11.1994, p. 6-8.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        Directiva 2014/51/UE a Parlamentului European și a Consiliului din 16 aprilie 2014 de modificare a Directivelor 2003/71/CE și 2009/138/CE și a Regulamentelor (CE) nr. 1060/2009, (UE) nr. 1094/2010 și (UE) nr. 1095/2010 în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe), JO L 153, 22.5.2014, p. 1.

    ---documentbreak---

               COMISIA EUROPEANĂ
            Bruxelles, 12.10.2018
            COM(2018) 682 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei IX (Servicii financiare) la Acordul privind SEE(OMNIBUS II)

               ANEXĂ

                  DECIZIA NR. A COMITETULUI MIXT AL SEE

               din

               de modificare a anexei IX (Servicii financiare) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European (denumit în continuare „Acordul privind SEE”), în special articolul 98,

               întrucât:

               (1)Directiva 2014/51/UE a Parlamentului European și a Consiliului din 16 aprilie 2014 de modificare a Directivelor 2003/71/CE și 2009/138/CE și a Regulamentelor (CE) nr. 1060/2009, (UE) nr. 1094/2010 și (UE) nr. 1095/2010 în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe)
                  1
                trebuie încorporată în Acordul privind SEE.

               (2)Prin urmare, anexa IX la Acordul privind SEE ar trebui modificată în mod corespunzător,

               ADOPTĂ PREZENTA DECIZIE:

               Articolul 1

               Anexa IX la Acordul privind SEE se modifică după cum urmează:

               1.Punctul 1 (Directiva 2009/138/CE a Parlamentului European și a Consiliului) se modifică după cum urmează:

               (i)se adaugă următoarea liniuță:

               „-32014 L 0051: Directiva 2014/51/UE a Parlamentului European și a Consiliului din 16 aprilie 2014 (JO L 153, 22.5.2014, p. 1).”;

               (ii)se adaugă următoarele adaptări:

               „(k)Trimiterile din directivă la competențele EIOPA prevăzute la articolele 18 și 19 din Regulamentul (UE) nr. 1094/2010 al Parlamentului European și al Consiliului se înțeleg ca referindu-se, în cazurile prevăzute la punctul 31h din prezenta anexă și în conformitate cu acesta, la competențele Autorității AELS de Supraveghere în ceea ce privește statele AELS.

               (l)La articolul 52 alineatul (3) și la articolul 77f alineatul (1), după cuvântul «Consiliului» se inserează cuvintele «, Autorității AELS de Supraveghere, Comitetului permanent al statelor AELS».

               (m)La articolul 65a, după cuvântul «EIOPA» se introduc cuvintele «sau, după caz, Autoritatea AELS de Supraveghere».

               (n)La articolul 70, trimiterile la «băncilor centrale din cadrul Sistemului European al Băncilor Centrale (SEBC)» și la «băncilor centrale din cadrul SEBC» se interpretează ca incluzând, pe lângă înțelesul lor din directivă, băncile centrale naționale ale statelor AELS.

                (o)La articolul 138 alineatul (4), în ceea ce privește statele AELS, cuvântul «EIOPA» se citește «Autoritatea AELS de Supraveghere», iar cuvintele „conform declarațiilor EIOPA» se înlocuiește cu formularea «conform declarațiilor Autorității AELS de Supraveghere, pe baza unor proiecte elaborate de EIOPA».

               (p)EIOPA nu va face schimb de informații provenite de la statele AELS ca parte a acordurilor de cooperare încheiate cu țări terțe sau cu autoritățile acestora în temeiul articolului 172 alineatul (4) litera (e) sau al articolului 260 alineatul (5) litera (e) fără acordul explicit al autorităților care le-au transmis și, după caz, numai în scopul pentru care autoritățile în cauză
                  și-au dat acordul.

               (q)La articolul 308b alineatul (15), în ceea ce privește statele AELS, cuvintele «23 mai 2014» se citesc «data intrării în vigoare a Deciziei nr. .../... a Comitetului mixt al SEE [prezenta decizie]».”.

               2.La punctele 29b (Directiva 2003/71/CE a Parlamentului European și a Consiliului), 31eb [Regulamentul (CE) nr. 1060/2009 al Parlamentului European și al Consiliului] și 31i [Regulamentul (UE) nr. 1095/2010 al Parlamentului European și al Consiliului] se adaugă următorul text:

               „-32014 L 0051: Directiva 2014/51/UE a Parlamentului European și a Consiliului din 16 aprilie 2014 (JO L 153, 22.5.2014, p. 1).”

               3.La punctul 31h [Regulamentul (UE) nr. 1094/2010 al Parlamentului European și al Consiliului] se adaugă următorul text:

               „, astfel cum a fost modificat prin:

               -32014 L 0051: Directiva 2014/51/UE a Parlamentului European și a Consiliului din 16 aprilie 2014 (JO L 153, 22.5.2014, p. 1).”

               Articolul 2

               Textele Directivei 2014/51/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*.

                  2Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial
                  al Uniunii Europene.

               Adoptată la Bruxelles,

                     Pentru Comitetul mixt al SEE,

                     Președintele

                     Secretarii
                     Comitetului mixt al SEE

                     (1)

                        JO L 153, 22.5.2014, p. 1.

                     (2)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 31.10.2018
            COM(2018) 731 final
            2018/0379(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, la cea de a treizeci și opta reuniune a Comitetului permanent al Convenției privind conservarea vieții sălbatice și a habitatelor naturale din Europa cu privire la modificarea anexelor II și III

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată, în numele Uniunii, în vederea celei de a treizeci și opta reuniuni anuale a Comitetului permanent al Convenției privind conservarea vieții sălbatice și a habitatelor naturale din Europa, care se va desfășura în Franța, la Strasbourg, în perioada 27-30 noiembrie 2018, în ceea ce privește adoptarea preconizată de către Comitetul permanent a unei decizii referitoare la două modificări ale anexelor II și III la convenție.

               2.Contextul propunerii

               2.1.Convenția privind conservarea speciilor migratoare de animale sălbatice

               Convenția din 1979 privind conservarea vieții sălbatice și a habitatelor naturale din Europa (Convenția de la Berna) (denumită în continuare „acordul”) are ca obiect conservarea florei și faunei sălbatice din Europa și a habitatelor lor naturale, în special a celor pentru a căror conservare este necesară cooperarea mai multor state. Convenția reprezintă un tratat interguvernamental, încheiat sub egida Consiliului Europei. Acordul a intrat în vigoare la 1 iunie 1982. Comunitatea Europeană este parte contractantă la acest acord începând de la 1 septembrie 1982
                  1
               . În prezent acordul are 51 de părți contractante, printre care se numără și toate statele membre ale UE.

               2.2.Comitetul permanent

               Comitetul permanent este organul de decizie al convenției, având competența de a evalua starea de conservare a speciilor și, prin urmare, de a revizui listele acestora din anexele la convenție. Funcțiile sale sunt enumerate la articolele 13-15 din acord. Comitetul se reunește cel puțin o dată la doi ani și atunci când majoritatea părților contractante formulează o astfel de cerere. A devenit un lucru obișnuit pentru Comitetul permanent să se întâlnească în fiecare an.

               Poziția Uniunii în ceea ce privește modificările anexelor este stabilită printr-o decizie a Consiliului, pe baza unei propuneri a Comisiei.

               2.3.Actul avut în vedere de Comitetul permanent

               În perioada 27-30 noiembrie 2018, la cea de a treizeci și opta reuniune anuală a Comitetului permanent al acordului, care se va desfășura în Franța, la Strasbourg, urmează să se adopte o decizie cu privire la două modificări referitoare la anexele II și III la acord („actul avut în vedere”).

               În conformitate cu articolul 17 din acord, o modificare a anexelor se adoptă cu o majoritate de două treimi din părțile contractante. Modificarea intră în vigoare pentru toate părțile în termen de trei luni de la adoptarea de către Comitetul permanent, cu excepția cazului în care o treime din părțile contractante au notificat obiecții. Toate modificările intră în vigoare pentru părțile contractante care nu au notificat obiecții.

               Actul avut în vedere are drept scop modificarea anexelor II și III la acord, în conformitate cu dispozițiile articolului 17 al acestuia.

               3.Poziția care urmează să fie adoptată în numele Uniunii

               Au fost propuse următoarele două modificări ale anexelor la acord.

               1) Elveția a propus reducerea nivelului de protecție a lupului (Canis lupus) prin deplasarea acestei specii din anexa II (specii de faună strict protejate) în anexa III (specii protejate ale faunei – reglementare posibilă).

               Elveția și-a justificat propunerea prin faptul că numărul de lupi din Europa a crescut substanțial de la intrarea în vigoare a convenției și, prin urmare, specia nu mai are nevoie de un nivel strict de protecție. Această modificare ar permite gestionarea și controlul lupilor (inclusiv prin vânare), fără a mai fi necesar să se facă derogări în temeiul articolului 9 din convenție. Nivelul de protecție ar fi astfel mai scăzut pentru toate populațiile de lupi de pe teritoriul acoperit de către părțile la convenție, indiferent de starea de conservare și de tendințele populațiilor acestora. Propunerea Elveției ar conduce efectiv la acest cel mai mic numitor comun în ceea ce privește conservarea populațiilor de lupi pe teritoriul Europei și nu este conformă cu statutul actual de protecție juridică a lupului prevăzut în Directiva „Habitate”.

               Potrivit unui studiu recent
                  2
               , din cele nouă populații în majoritate transfrontaliere de lupi din Uniune și din țările învecinate, numai trei se încadrează la categoria „riscuri minime”, în timp ce șase sunt „vulnerabile” sau „potențial amenințate”. Populația din Alpii OccidentaliCentrali, care acoperă Elveția, este „vulnerabilă” pe Lista roșie a Uniunii Internaționale pentru Conservarea Naturii (UICN).

               Deși recunoaște provocările coexistenței între lupi și oameni care decurg din creșterea numărului și a ariei de răspândire ale lupilor, actuala propunere a Elveției de a reduce statutul de protecție a lupului în întreaga Europă nu este justificată din punct de vedere științific și din punctul de vedere al conservării.

               Orice propunere de modificare a statutului de protecție juridică a lupului în Europa ar trebui să se bazeze pe o evaluare completă a implicațiilor acesteia asupra stării de conservare a lupului în întreaga Europă. Informațiile disponibile arată că, în majoritatea statelor membre ale UE, în special în cele în care specia este strict protejată, aceasta continuă să se afle într-o stare de conservare nefavorabilă.

               În plus, în 2019, statele membre ale UE vor furniza rapoarte actualizate privind starea de conservare a lupului, astfel cum se prevede la articolul 17 din Directiva „Habitate”. Prin urmare, Uniunea ar trebui să amâne stabilirea unei poziții cu privire la această propunere de modificare până când informațiile respective devin disponibile.

               2) Norvegia a prezentat o propunere de deplasare a gâștei cu obraji albi (Branta leucopsis) din anexa II (specii de faună strict protejate) în anexa III (specii protejate ale faunei – reglementare posibilă). Justificarea pe care se bazează propunerea este că dimensiunea totală a populației de gâște cu obraji albi a crescut de peste zece ori în perioada 1980-2010 (de la 110 000 la 1 319 000), printre altele, ca urmare a intensificării agriculturii care a dus la creșterea semnificativă a cantității de hrană disponibile pentru animale. Prin urmare, specia nu mai are nevoie de o protecție strictă în toată aria sa de răspândire.

               Această propunere nu este conformă cu statutul actual de protecție juridică a gâștei cu obraji albi prevăzut în Directiva „Păsări”, întrucât specia nu este menționată în anexa II la directiva respectivă (specii care pot fi vânate). Specia este menționată în anexa I la Directiva „Păsări” (și anume specii pentru care trebuie desemnate arii de protecție specială).

               Sub auspiciile Acordului privind conservarea păsărilor de apă migratoare african-eurasiatice (AEWA), se elaborează în prezent un proiect de plan de gestionare monospecifică a gâștei cu obraji albi, pentru a răspunde creșterii foarte rapide a populației, în special problemelor cauzate de această specie (daune agricole și riscuri pentru siguranța aviației). Planul ar oferi un cadru pentru sprijinirea procesului decizional în statele din aria de răspândire în ceea ce privește aplicarea derogărilor, incluzând o evaluare periodică a impactului cumulat al derogărilor, precum și în ceea ce privește monitorizarea stării populației și evoluția daunelor agricole sau a riscurilor pentru siguranța aviației. Planul ar facilita schimbul de informații și, eventual, coordonarea măsurilor de derogare între statele din aria de răspândire pentru a spori eficiența acestora și pentru a evita efectele neintenționate asupra căilor de migrație. Planul urmează să fie adoptat cu ocazia celei de a șaptea reuniuni a părților la acord, în decembrie 2018.

               Uniunea ar trebui să sprijine propunerea Norvegiei de modificare pentru a răspunde creșterii foarte rapide a populației acestei specii, în special problemelor cauzate de specie (daune agricole și riscuri pentru siguranța aviației), astfel încât părțile la convenție care nu sunt membre ale UE să poată aplica măsuri de gestionare a populației, inclusiv vânarea acestei specii, în funcție de necesități. Cu toate acestea, având în vedere că în prezent nu se prevede sau nu este posibilă vreo modificare a anexelor la Directiva „Păsări” în termenul scurt impus de convenție (90 de zile), Uniunea va trebui să indice că, deocamdată, va aplica măsuri de protecție mai stricte, astfel cum se prevede la articolul 12 din convenție.

               Prin urmare, Consiliul ar trebui să ia o decizie pentru a stabili poziția care urmează să fie adoptată, în numele Uniunii, în vederea celei de a treizeci și opta reuniuni a Comitetului permanent, cu privire la propunerile de modificare de mai sus.

               Obiectul deciziei avute în vedere a Comitetului permanent se referă la un domeniu al competenței externe exclusive a UE în temeiul articolului 3 alineatul (2) din TFUE, întrucât se încadrează într-un domeniu reglementat deja în mare măsură de norme interne comune (și anume Directiva „Habitate” și Directiva „Păsări”).

               4.Temeiul juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Conceptul include totodată și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  3
               .

               4.1.2.Aplicarea la cazul de față

               Comitetul permanent este un organism instituit prin acord.

               Decizia pe care Comitetul permanent este invitat să o adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolul 6 din acord. Actul avut în vedere nu modifică și nu completează cadrul instituțional al acordului.

               Temeiul juridic procedural al deciziei propuse este, prin urmare, articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul de față

               Obiectivul principal și conținutul actului avut în vedere se referă la mediu.

               Prin urmare, temeiul juridic material al deciziei propuse este articolul 192 alineatul (1).

               4.3.Concluzie

               Temeiul juridic al deciziei propuse ar trebui să fie articolul 192 alineatul (1) din TFUE, coroborat cu articolul 218 alineatul (9) din TFUE.

               5.Publicarea actului avut în vedere

               Întrucât actul Comitetului permanent va modifica anexele II și III la acord, este oportună publicarea acestuia, după adoptare, în Jurnalul Oficial al Uniunii Europene.

               2018/0379 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, la cea de a treizeci și opta reuniune a Comitetului permanent al Convenției privind conservarea vieții sălbatice și a habitatelor naturale din Europa cu privire la modificarea anexelor II și III

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Convenția privind conservarea vieții sălbatice și a habitatelor naturale din Europa (Convenția de la Berna) (denumită în continuare „acordul”) a fost încheiată de către Uniune prin Decizia 82/72/CEE a Consiliului
                  4
                și a intrat în vigoare la 1 septembrie 1982.

               (2)În temeiul articolului 17 din acord, Comitetul permanent poate adopta o decizie pentru a modifica anexele la acord.

               (3)În cursul celei de a treizeci și opta reuniuni, care se va desfășura în perioada 27-30 noiembrie 2018, Comitetul permanent urmează să adopte o decizie privind modificarea anexelor II și III la acord.

               (4)Este oportun să se stabilească poziția care urmează să fie adoptată, în numele Uniunii, în cadrul Comitetului permanent, întrucât decizia va avea caracter obligatoriu pentru Uniune.

               (5)Norvegia a prezentat o propunere de deplasare a gâștei cu obraji albi (Branta leucopsis) din anexa II la acord, referitoare la „Speciile de faună strict protejate”, în anexa III la acord, referitoare la „Speciile protejate ale faunei”.

               (6)Cele mai recente informații științifice disponibile privind dimensiunea, distribuția și amenințările la adresa populațiilor de gâște cu obraji albi arată că populația totală a crescut de peste 10 ori în perioada 1980-2010 și se află în prezent în stare de conservare sigură.

               (7)Uniunea ar trebui să sprijine această propunere pentru a răspunde problemei creșterii foarte rapide a acestei specii în aria sa de răspândire. Cu toate acestea, propunerea nu este conformă cu statutul actual de protecție a gâștei cu obraji albi prevăzut în Directiva 2009/147 a Parlamentului European și a Consiliului din 30 noiembrie 2009 privind conservarea păsărilor sălbatice. Având în vedere că în prezent nu se prevede sau nu este posibilă vreo modificare a anexelor la această directivă în termenul scurt impus de convenție (90 de zile), Uniunea va aplica deocamdată măsuri de protecție mai stricte, astfel cum se prevede la articolul 12 din acord.

               (8) Elveția a prezentat o propunere de deplasare a lupului (Canis lupus) din anexa II la acord, referitoare la „Speciile de faună strict protejate”, în anexa III la acord, referitoare la „Speciile protejate ale faunei”.

               (9)Diminuarea statutului de protecție a populațiilor de lupi la cel mai mic numitor comun nu este justificată din punct de vedere științific și din punctul de vedere al conservării. Cele mai recente informații științifice disponibile privind dimensiunea, distribuția și amenințările la adresa populațiilor europene de lupi arată că, din cele nouă populații în majoritate transfrontaliere de lupi din Uniune și din țările învecinate, numai trei se încadrează la categoria „riscuri minime”, în timp ce șase sunt „vulnerabile” sau „potențial amenințate”. Populația din Alpii Occidentali-Centrali, care acoperă Elveția, este „vulnerabilă” pe Lista roșie a Uniunii Internaționale pentru Conservarea Naturii (UICN).

               (10)Informații actualizate privind starea de conservare a lupului în Uniune vor fi disponibile în 2019 din rapoartele care vor fi prezentate în temeiul articolului 17 din Directiva „Habitate”. Prin urmare, Uniunea ar trebui să încerce să amâne votul Comitetului permanent cu privire la propunerea Elveției până la momentul în care aceste informații vor fi disponibile,

               (11)

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, la cea de a treizeci și opta reuniune a Comitetului permanent al Convenției privind conservarea vieții sălbatice și a habitatelor naturale din Europa este următoarea:

               ·sprijinirea propunerii de deplasare a gâștei cu obraji albi (Branta leucopsis) din anexa II la acord, referitoare la „Speciile de faună strict protejate”, în anexa III la acord, referitoare la „Speciile protejate ale faunei”. Uniunea va aplica deocamdată măsuri de protecție mai stricte pentru această specie, astfel cum se prevede la articolul 12 din acord;

               ·solicitarea sprijinului celorlalte părți contractante la convenție pentru a amâna votul privind propunerea de deplasare a lupului (Canis lupus) din anexa II la acord, referitoare la „Speciile de faună strict protejate”, în anexa III la acord, referitoare la „Speciile protejate ale faunei”, până când vor fi disponibile informații actualizate privind starea de conservare a lupului în Uniune.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Decizia 82/72/CEE a Consiliului din 3 decembrie 1981 privind încheierea Convenției privind conservarea vieții sălbatice și a habitatelor naturale din Europa, JO L 38, 10.2.1982, p. 1.

                     (2)

                        http://www.europarl.europa.eu/cmsdata/152040/AGRI%20NEWS%20Issue10_2018_29%20August.pdf

                     (3)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (4)

                        JO L 38, 10.2.1982, p. 1.